**pakeistas**

**projektas**

**reg. Nr. T-265**

**2.12. darbotvarkės klausimas**

**Pasvalio rajono savivaldybės taryba**

**Sprendimas**

**Dėl Pasvalio rajono savivaldybės tarybos 2019 m. vasario 20 d. sprendimo Nr. T1-19 „Dėl pasvalio rajono savivaldybės 2019 metų biudžeto patvirtinimo“ pakeitimo**

2019 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, Lietuvos Respublikos 2019 metų valstybės biudžeto ir savivaldybių biudžetų finansinių rodiklių patvirtinimo įstatymu, Lietuvos Respublikos socialinės apsaugos ir darbo ministro 2019 m. lapkričio 22 d. įsakymu Nr. A1-709 „Dėl Lietuvos Respublikos socialinės apsaugos ir darbo ministro 2018 m. gruodžio 20 d. įsakymo Nr. A1-741 „Dėl valstybės biudžeto specialių tikslinių dotacijų savivaldybių biudžetams 2019 metais paskirstymo savivaldybių administracijoms patvirtinimo“ pakeitimo“, atsižvelgdama į gautus prašymus, Pasvalio rajono savivaldybės taryba nusprendžia

pakeisti Pasvalio rajono savivaldybės tarybos 2019 m. vasario 20 d. sprendimą Nr. T1-19 „Dėl Pasvalio rajono savivaldybės 2019 metų biudžeto patvirtinimo“ (su visais pakeitimais):

1. Sprendimo 1.1 punktą išdėstyti taip:

„1.1. Pasvalio rajono savivaldybės biudžeto pajamas: 31036,1 tūkst. Eur (1 priedas)“.

2. Sprendimo 1.2 punktą išdėstyti taip:

„1.2. Pasvalio rajono savivaldybės biudžeto asignavimus 31573,8 tūkst. Eur, iš jų:“

„1.2.1. 16931,0 tūkst. Eur darbo užmokesčiui“

„1.2.2. 4525,8 tūkst. Eur turtui įsigyti “

„1.2.3. 713,0 tūkst. Eur paskolų lėšos investiciniams projektams finansuoti“.

3. Pakeisti sprendimo 1.3 punktu patvirtintus asignavimus pagal asignavimų valdytojus ir juos išdėstyti nauja redakcija (2 priedas).

4. Pakeisti sprendimo 1.4 punktu patvirtintus asignavimus iš specialiųjų tikslinių dotacijų pagal asignavimų valdytojus ir juos išdėstyti nauja redakcija (3 priedas).

5. Pakeisti sprendimo 1.5 punktu patvirtintus asignavimus pagal programas ir juos išdėstyti nauja redakcija (4 priedas).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

parengė

Finansų skyriaus vedėja

Dalė Petrėnienė

2019-12-04, tel. (8 451) 54104

Pasvalio rajono savivaldybės tarybai

**AIŠKINAMASIS RAŠTAS**

**Dėl Pasvalio rajono savivaldybės tarybos 2019 m. vasario 20 d. sprendimo Nr. T1-19 „Dėl pasvalio rajono savivaldybės 2019 metų biudžeto patvirtinimo“ pakeitimo**

**2019-12-04**

Pasvalys

**1. Problemos esmė.** Lietuvos Respublikos vietos savivaldos įstatymo 16 straipsnio 2 dalies 15 punkte nustatyta, kad išimtinė savivaldybės tarybos kompetencija – Savivaldybės biudžeto tvirtinimas, prireikus Savivaldybės biudžeto tikslinimas. Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių 28 punkte nurodyta, kad savivaldybė einamaisiais biudžetiniais metais iš valstybės biudžeto asignavimų valdytojams patvirtintų asignavimų gautas lėšas, kurios skiriamos teisės aktuose nustatytoms savivaldybių savarankiškosioms ir valstybinėms (valstybės perduotoms savivaldybėms) funkcijoms atlikti, įtraukia į savivaldybės biudžeto pajamas.

Lietuvos Respublikos socialinės apsaugos ir darbo ministro 2019 m. lapkričio 22 d. įsakymu Nr. A1-709 „Dėl Lietuvos Respublikos socialinės apsaugos ir darbo ministro 2018 m. gruodžio 20 d. įsakymo Nr. A1-741 „Dėl valstybės biudžeto specialių tikslinių dotacijų savivaldybių biudžetams 2019 metais paskirstymo savivaldybių administracijoms patvirtinimo“ pakeitimo“, padidintos lėšos, skirtos socialinėms paslaugoms – **9,0 tūkst. Eur,** sumažintos lėšos socialinei paramai mokiniams **– 20,0 tūkst. Eur**

**Lėšų, gautų iš Europos Sąjungos ir Valstybės biudžeto pajamų planas didinamas 724000 Eur 07 programoje šių projektų įgyvendinimui**:

Pasvalio m. Biržų g. rekonstravimas I etapas – 42 700 Eur;

Pasvalio rajono bendruomeniniai šeimos namai – 30 000 Eur;

Vaikų gerovės ir saugumo didinimo, paslaugų šeimai, globėjams(rūpintojams) kokybės didinimo bei prieinamumo plėtra – 14 100 Eur;

Paslaugų ir asmenų kokybės gerinimas Pasvalio rajone – 56 400 Eur;

Joniškėlio m. viešosios infrastruktūros plėtra – 164 600 Eur;

Pasvalio rajono Saločių miestelio viešosios infrastruktūros  atnaujinimas – 32 600 Eur;

Pasvalio rajono Krinčino miestelio viešosios infrastruktūros  atnaujinimas – 34 800 Eur;

Pasvalio rajono Pušaloto miestelio viešosios infrastruktūros  atnaujinimas – 42 200 Eur;

Kraštovaizdžio ir gamtinio karkaso sprendinių keitimas Pasvalio rajono savivaldybės teritorijos bendrajame plane – 24 300 Eur;

Pasvalio lopšelio-darželio “Žilvitis” modernizavimas” – 36 700 Eur;

Pasvalio Petro Vileišio gimnazijos modernizavimas – 38 200 Eur;

Neformalaus ugdymosi galimybių plėtra Pasvalio muzikos mokykloje – 34 500 Eur;

Pasvalio krašto muziejus – modernus kultūros populiarinimo, edukacijos ir relaksacijos centras – 125 200 Eur;

Biržų, Kupiškio, Pasvalio ir Rokiškio rajonų savivaldybes jungiančių turizmo trasų ir turizmo maršrutų informacinės infrastruktūros plėtra – 8 000 Eur;

             Joniškėlio m. viešosios infrastruktūros plėtra – 12 500 Eur;

Priemonių, gerinančių ambulatorinių sveikatos priežiūros paslaugų prieinamumą tuberkulioze sergantiems asmenims, įgyvendinimas Pasvalio rajone – 100 Eur;

Pasvalio rajono Krinčino miestelio viešosios infrastruktūros  atnaujinimas – 7 000 Eur;

             Pasvalio rajono Saločių miestelio viešosios infrastruktūros  atnaujinimas – 7 100 Eur;

Pasvalio rajono Pušaloto miestelio viešosios infrastruktūros  atnaujinimas – 7 500 Eur;

Pasvalio lopšelio-darželio “Žilvitis” modernizavimas” – 2 700 Eur;

Pasvalio Petro Vileišio gimnazijos modernizavimas – 2 800 Eur.

**Lėšų, gautų iš Europos Sąjungos pajamų planas didinamas 400400 Eur 06 programoje dėl liūčių pažeistai melioracijos infrastruktūrai atkurti.**

**2. Kokios siūlomos naujos teisinio reguliavimo nuostatos ir kokių rezultatų laukiama** Pakeitus ir patikslinus 2019 m. Savivaldybės biudžetą, sprendimas atitiks galiojančius teisės aktus. *Priimtas sprendimo projektas įtakos kriminogeninei situacijai ir korupcijai neturės.*

**3. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimo finansavimo šaltiniai – papildomas lėšas Savivaldybės biudžetas gaus iš Lietuvos Respublikos socialinės apsaugos ir darbo ministerijos, 1124400 Eur iš Europos Sąjungos ir Valstybės biudžeto. Lėšų valstybinėms ir savarankiškoms funkcijoms vykdyti išlaidų perskirstymas asignavimų valdytojams pateiktas pridedamoje lentelėje.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma*.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai –** Finansų skyrius.

**7. Sprendimo projekto rengimo metu gauti specialistų vertinimai ir išvados** – negauta.

PRIDEDAMA. Lentelės, 2 vnt.

Finansų skyriaus vedėja Dalė Petrėnienė